تورکیه مودافعه صنایعسی‌نین صدر معاوینی جمال سامی توفکچی امریکا ایله روسیا‌دان هاوا هوجومون‌دان مودافعه سیستمی اس-400-لرین آلیناجاغی ایله باغلی یارانان گرگین‌لیگی: "امریکا رهبرلیگی اس-400 مسئله‌سینی تامامیله سیاسی سبب‌لرله اورتایا آتیر" سوزلری ایله ایفاده ائتدی.
تورکیه ایله امریکا آراسیندا ایستراتژی طرفداش‌لیق و مودافعه مسئله‌لری واشینگتن-دا سیاست، ایقتیصادیات و جمعیت آراشدیرما‌لاری فوندونون (ستا) پانلینده موذاکیره اولوندو.
پانلده تورکیه مودافعه صنایعسی صدری‌نین معاوینی جمال سامی توفکچی، تورکیه و خاریجی اؤلکه‌لردن اولان متخصص لر ایشتیراک ائتدی‌لر.
پانلده تورکیه ایله امریکا موناسیبت‌لرینده گرگین‌لییه سبب اولان مسئله لر اؤن پلاندا ایدی.
تورکیه مودافعه صنایعسی‌نین صدر معاوینی جمال سامی توفکچی امریکانین، تورکیه-‌نین روسیا‌دان هاوا هوجومون‌دان مودافعه سیستمی اس-400-لرین ساتین آلماسی مسئله‌سی ایله باغلی قایغی‌لاری‌نین یئرسیز اولدوغونو وورغولایا‌راق: "تورکیه آلدیغی سیستمی احتیاج‌لاری ایستیقامتینده کوفیقوره ائده‌رک ایستیفاده ائده‌جک" دئدی.
سیاست، ایقتیصادیات و جمعیت آراشدیرما‌لاری فوندونون تهلوکه‌سیزلیک مسئله‌لری عذره آراشدیرما‌لار شعبه‌سی‌نین صدری موراد یئشیل تاش بو ایل اس-400 مسئله‌سی‌نین ایکی اؤلکه موناسیبت‌لرینده تئز-تئز گوندمه گله جگینی بیلدیردی.
بولگه اؤلکه‌لری‌نین راکت منزیلی‌نین تورکیه-نی احاته ائتدیگینی قئید ائدن یئشیل تاش تورکیه-‌نین میللی تهلوکه‌سیزلیگی اوچون روسیا‌دان راکت آلماق مجبوریتینده قالدیغینی دا قئید ائتدی.
امریکا کنگره سی تورکیه-نی اف-35 دؤیوش اوچاغینی اوره تیم پروقرامیندان چیخارماقلا حده‌له‌یه‌رک، اس-400-لرین آلینماسی‌نین قارشی‌سینی آلماغا چالیشیر.
کنگره-یه یاخین‌لیغی ایله تانینان دوشونجه تشکیلاتی " The Heritage " فوندونون متخصصی لوک کوفی ده امریکا کنگره سینه اف-35 دؤیوش اوچاقلارینین تورکیه-‌یه گؤندریلممه‌سی‌نین مالیه، ایستراتژی و حقوقی نتیجه‌لری ایله باغلی خبردارلیق ائتدی.
